Lav et referat af nedenstående tekst:

Tekst:
En ung mand, der i gennem længere tid har været kendt af politiet, blev tirsdag anholdt, efter han tidligere på dagen havde ringet 112 for at få hjælp. Han kunne dog ikke fortælle, hvad han havde brug for hjælp til, og vagtcentralen vurderede, at han ikke var i overhængende fare. Også mandens historik i forhold til lignende henvendelser til alarmcentralen gjorde, at der ikke øjeblikkeligt blev sat alarmberedskab i gang. - Han siger så, at hvis han ikke får hjælp, så vil han gå ud og slå en ihjel, fortæller vagtchef hos Nordjyllands Politi, Jess Falberg. Slår politi med knytnæve Da samtalen på den måde udvikler sig, tager politiet affære og rykker ud for at anholde manden. Efter halvanden times søgen finder man den 23-årige mand. I forbindelse med at han bliver anholdt, slår han ud efter politiet, og ifølge vagtchefen slår den unge mand en af betjentene med en knytnæve i ansigtet. Den 23-årige mand blev onsdag formiddag fremstillet i grundlovsforhør på grund af  drabstruslen og for vold mod tjenestemand i funktion. Han blev varetægtsfængslet fire uger.

Referat:
En 23-årig mand er varetægtsfængslet fire uger, efter han truede med at gå ud i byen og dræbe en person.